stanford-oval/wikipedia huggingface dataset:
Jukurit kaudella 2007–2008
Jukureiden pelaajat kaudella 2007–2008

Kauden 2007–2008 lopullinen joukkue
| Maalivahdit> Numero | Maalivahdit>  | Maalivahdit> Pelaaja | Maalivahdit> Hanskakäsi | Maalivahdit> Sopimus | Maalivahdit> Syntymäpaikka | Maalivahdit>  |
| --- | --- | --- | --- | --- | --- | --- |

| 30 |  | Joni Myllykoski | V | 2008 | Tornio, Suomi |  |

| 35 |  | Pekka Lahikainen | V | 2009 | Mikkeli, Suomi |  |

| Puolustajat> Numero | Puolustajat>  | Puolustajat> Pelaaja | Puolustajat> Kätisyys | Puolustajat> Sopimus | Puolustajat> Syntymäpaikka | Puolustajat>  |
| --- | --- | --- | --- | --- | --- | --- |

| 3 |  | Teemu Metso | V | 2008 | Oulu, Suomi |  |

| 5 |  | Olli-Pekka Komulainen | V | 2008 | Kuopio, Suomi |  |

| 6 |  | Lauri Kinos | V | 2008 | Jyväskylä, Suomi |  |

| 7 |  | Matti Koistinen | V | 2008 | Outokumpu, Suomi |  |

| 8 |  | Eero Hyvärinen | V | 2008 | Jyväskylä, Suomi |  |

| 9 |  | Tuomo Kortelainen | V | 2008* | Jyväskylän Maalaiskunta, Suomi |  |

| 15 |  | Esa Hämäläinen | V | 2008 | Juva, Suomi |  |

| 22 |  | Ilkka Kallioinen A | V | 2008 | Jyväskylä, Suomi |  |

| 28 |  | Mika Rontti | V | 2008 | Pori, Suomi |  |
| Hyökkääjät> Numero | Hyökkääjät>  | Hyökkääjät> Pelaaja | Hyökkääjät> Kätisyys | Hyökkääjät> Pelipaikka | Hyökkääjät> Sopimus | Hyökkääjät> Syntymäpaikka |
| --- | --- | --- | --- | --- | --- | --- |

| 2 |  | Kalle Mäkinen | O | LH | 2008 | Jyväskylä, Suomi |

| 10 |  | Timo Kuuluvainen C | V | LH | 2008 | Kuusankoski, Suomi |

| 11 |  | Jesse Kiukas | V | LH | 2008 | Mikkeli, Suomi |

| 12 |  | Antti Laakso | V | LH | 2008 (2009) | Forssa, Suomi |

| 13 |  | Taneli Hiltunen | V | LH | 2008 | Mikkeli, Suomi |

| 14 |  | Jussi-Mikko Makkonen | V | LH | 2008 | Lahti, Suomi |

| 16 |  | Jesse Uronen | O | OLH | 2008 | Helsinki, Suomi |

| 17 |  | Janne Jaakkola | V | KH | 2008 | Tampere, Suomi |

| 18 |  | Tuomo Jormakka | V | LH | 2008 | Jyväskylän Maalaiskunta, Suomi |

| 19 |  | Tomi Lindfors | V | LH | 2008 | Vantaa, Suomi |

| 20 |  | Anssi Laitinen | V | LH | 2008* | Mikkeli, Suomi |

| 23 |  | Turo Asplund | V | KH | 2008 | Jyväskylä, Suomi |

| 26 |  | Jani Tossavainen | V | KH | 2008 | Helsinki, Suomi |

| 27 |  | Tero Kettunen | V | LH | 2008 | Jyväskylä, Suomi |

| 31 |  | Petri Lehtonen A | V | KH | 2008 (2009) | Forssa, Suomi |
Vastuuvalmentaja Kari Makkonen
Apuvalmentaja Pekka Lipiäinen
(* loukkaantuneena loppukauden)
Jukureiden pelaajat kaudella 2007–2008 > Kauden aikana Jukureissa pelanneet pelaajat

#29 Henrik Forsberg, pelasi kuukauden Jukureissa lainalla mutta palasi JYPiin (7.1.–31.1.). Seitsemässä ottelussa tehot 1+1=2.
#7 Markku Erholtz, pelasi Jukureissa viisi ottelua (30.11.–15.12.) tehoin 1+5=6.
#25 Sakari Salminen, pelasi kuukauden Jukureissa (14.11.–9.12.). Kahdeksassa ottelussa tehot 1+5=6. Pelasi Jukurien ohella myös Suomen U20-maajoukkueessa. Ässä-pelaaja haki Jukureista samassa ketjussa pelanneiden Kemppaisen ja Aaltosen kanssa yhteistä peliaikaa.
#28 Joonas Kemppainen, pelasi kuukauden Jukureissa (14.11.–9.12.). Kahdeksassa ottelussa tehot 1+5=6. Pelasi Jukurien ohella myös Suomen U20-maajoukkueessa. Ässä-pelaaja haki Jukureista samassa ketjussa pelanneiden Salmisen ja Aaltosen kanssa yhteistä peliaikaa.
#7/#29 Nico Aaltonen, pelasi kuukauden Jukureissa (15.11.–9.12.). Kuudessa ottelussa tehot 3+1=4. Pelasi Jukurien ohella myös Suomen U20-maajoukkueessa. Lukko-pelaaja haki Jukureista samassa ketjussa pelanneiden Kemppaisen ja Salmisen kanssa yhteistä peliaikaa.
#25 Erkka Leppänen, pelasi syksyllä ja tammikuussa kuukauden Jukureissa (10.10.–4.11, 7.1.–31.1.) 13 ottelussa tehoin 1+3=4.
#28 Samuli Piiroinen, pelasi Jukureissa (10.10.–23.10.) neljä peliä tehoin 3+1=4.
#29 Ilkka Vaarasuo, pelasi alkukauden Jukureissa (30.8.–08.10.). Kahdeksassa ottelussa tehot 1+4=5. Siirtyi JYPiin.
#25 Simo Karjalainen, oli try-outilla elokuussa, ei sopimusta.
#1 Jukka Kuusivuori, oli try-outilla elokuussa, ei sopimusta.
Aiheesta muualla

Jukureiden kotisivut
Jatkoaika.com
SarvisClubin nettisivut
Lasse Kanervan paita nostettiin 26.10.2007 Jukurit-Jokipojat ottelussa Mikkelin jäähallin kattoon - (video youtubessa)
Rauman sellutehdas

Metsä-Botnia Oy:n Rauman sellutehdas
Rauman sellutehdas on Metsä Fibren Metsä Group -konserniin kuuluva sellutehdas Raumalla. Tehtaasta tuli osa Metsä-Botnia-konsernia vuonna 2000, jolloin Metsä-Rauma fuusioitiin Metsä-Botniaan.
Tehdas käynnistyi vuonna 1996. Se valmistaa ECF-valkaistua havusellua, biokemikaaleja ja bioenergiaa. Tehtaan kapasiteetti on 650 000 tonnia vuodessa. Se työllistää 124 henkilöä.
Aiheesta muualla

Pukkila, Tapio: Raumalle rakennettiin sellutehdas 25 vuotta sitten – oman aikansa suurin metsäteollisuuden investointi Yle Uutiset.  2.3.2021.
Rauman vanha hautausmaa

Kordelinin kappeli.
Rauman vanha hautausmaa sijaitsee kaupungin keskustan itälaidalla, aivan Unescon maailmanperintökohteisiin kuuluvan Vanhan Rauman tuntumassa. Hautausmaa otettiin käyttöön vuonna 1853. Sitä ennen Rauman vainajat oli haudattu Pyhän kolminaisuuden kirkkoa ympäröivälle hautausmaalle.
Rauman vanha hautausmaa on pinta-alaltaan noin 3,3 hehtaaria. Sen keskellä sijaitsee kulttuurihistoriallisesti arvokas Lars Sonckin suunnittelema Kordelinin kappeli, joka alun perin rakennettiin vuonna 1917 kuolleen liikemies Alfred Kordelinin hautapaikaksi. Nykyään se toimii myös yleisenä siunauskappelina. Lisäksi hautausmaalla ovat Jussi Vikaisen veistämä vuoden 1939–1944 sodissa kaatuneiden muistomerkki sankarihautoineen, punaisten muistomerkki, jonka on tehnyt raumalainen kivenhakkaaja Kaarlo Reunanen, sekä Karjalaan jääneiden vainajien muistomerkki. Hautausmaalla on myös 1991 käyttöönotettu uurnalehto. Kordelinin lisäksi paikalle on haudattu muun muassa kirjailijat Hj. Nortamo, Unto Koskela ja Tauno Koskela sekä laivanvarustaja Gabriel Granlund. Myös vuoden 1947 Rauman räjähdysonnettomuuden uhrien haudat ovat vanhalla hautausmaalla.
Galleria

Hj. Nortamon hautamuistomerkki
Punaisten muistomerkki
1939–1944 sankarihaudat
Rauman seurakunta

| Rauman evankelis-luterilainen seurakunta |
| --- | --- |
Suuntautuminen:  Luterilaisuus
Kirkkokunta:  Suomen evankelis-luterilainen kirkko
Hiippakunta:  Turun arkkihiippakunta
Rovastikunta:  Ala-Satakunnan rovastikunta
Kirkkoherra:  Valtteri Virta
Pääkirkko:  Pyhän Ristin kirkko
Jäseniä:  27 164 (heinäkuu 2024)
Aiheesta muualla
Rauman seurakunta
Infobox OKNimi-testi OK: 
Rauman seurakunta on Suomen evankelis-luterilaisen kirkon seurakunta Ala-Satakunnan rovastikunnassa Turun arkkihiippakunnassa. Seurakunnan kirkkoherrana toimii Valtteri Virta.
Papisto > Kirkkoherrat

1999–2003: Raimo Vuoristo
Radek Juška

| Mitalit | Mitalit | Mitalit |  |
| --- | --- | --- | --- |
|  Radek Juška vuonna 2022. |  Radek Juška vuonna 2022. |  Radek Juška vuonna 2022. |  |
Maa:  Tšekki
Miesten yleisurheilu
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Praha 2015 | pituushyppy |  |
| Universiadit  | Universiadit  | Universiadit  |  |
|  Kultaa | Taipei 2017 | pituushyppy  |  |
Radek Juška (s. 8. maaliskuuta 1993 Starovičky) on tšekkiläinen pituushyppääjä.
Juška osallistui Barcelonan alle 20-vuotiaiden MM-kisoihin 2012 karsiutuen loppukilpailusta. Prahan sisäratojen EM-kilpailuissa 2015 hän saavutti hopeaa sisäratojen ennätyksellään 810 cm. Tallinnan alle 23-vuotiaiden EM-kisoissa Juška oli toinen. Pekingin MM-kisoissa 2015 hän oli 11:s.
Juška sijoittui 2016 Portlandin MM-hallikilpailuissa kymmenenneksi ja Amsterdamin EM-kilpailuissa neljänneksi, mutta karsiutui loppukilpailusta Rio de Janeiron olympialaisissa. Hän sijoittui  Lontoon MM-kilpailuissa 2017 kymmenenneksi ja voitti samana vuonna kultaa Taipein universiadeissa tuloksella 802. Karsinnassa hän hyppäsi ennätyksensä 831.
Juška sijoittui seitsemänneksi Birminghamin sisäratojen MM-kilpailuissa 2018. Saman vuoden Berliinin EM-kilpailuissa hän oli kahdestoista. Glasgow'n sisäratojen EM-kilpailuissa 2019 hän sijoittui seitsemänneksi. Vuonna 2022 hän karsiutui loppukilpailusta Eugenen MM-kilpailuissa ja oli yhdeksäs Münchenin EM-kilpailuissa. Seuraavana vuonna hän sijoittui viidenneksi Istanbulin EM-hallikilpailuissa ja seitsemänneksi Budapestin MM-kilpailuissa.
Kolmiloikkaa Juška on hypännyt parhaimmillaan 15,77 metriä vuonna 2021.
Radek Faksa

| Radek Faksa |
| --- | --- |

Henkilötiedot
Syntynyt: 9. tammikuuta 1994 Opava, Tšekki
Kansalaisuus:   Tšekki
Jääkiekkoilija
Pelipaikka:  keskushyökkääjä
Maila:  vasen
Pituus:  191 cm
Paino:  98 kg
Seura
Seura:  St. Louis Blues
Sarja:  NHL
Pelaajaura
Pääsarjaura:  2013–
Aik. seurat:  Dallas Stars (NHL)
NHL-varaus:  13. varaus, 2012 Dallas Stars
KHL-varaus:  7. varaus, 2012 Neftehimik Nižnekamsk
Radek Faksa (s. 9. tammikuuta 1994 Opava, Tšekki) on tšekkiläinen jääkiekkoilija, joka edustaa NHL-joukkue St. Louis Bluesia. Hän on pelipaikaltaan keskushyökkääjä.
Faksa on HC Trinecin kasvatti. Hän siirtyi vuonna 2011 pelaamaan Kanadan juniorisarjaan.
Lokakuussa 2020 Faksa teki Starsin kanssa viisivuotisen jatkosopimuksen jonka cap hit on 3,25 miljoonaa dollaria.
Heinäkuussa 2024 Stars kauppasi Faksan St. Louis Bluesiin.
Radio City Music Hall

| Radio City Music Hall |
| --- | --- |

Sijainti:  Manhattan, Yhdysvallat
Koordinaatit:  40°45′35″N, 73°58′45″W
Rakennustyyppi:  Konserttitalo (en) ja teatterirakennus
Tyylisuunta:  Art Deco architecture (d) (käännä suomeksi)
Suunnittelija:  Edward Durell Stone
Valmistumisvuosi:  1932
Omistaja:  Tishman Speyer (en) (käännä suomeksi)
 fiRadio City Music Hall 
  
Radio City Music Hall on kuuluisa viihdekeskittymä ja teatteri Yhdysvaltain New Yorkissa sijaitsevassa Rockefeller Centerin rakennuskeskittymässä. Showplace of the Nation -lempinimellä tunnettu Music Hall avattiin yleisölle 27. joulukuuta 1932. Siellä järjestetään paljon erilaisia konsertteja, elokuvanäytöksiä sekä erikoistapahtumia.
Radio City Music Hall on Donald Deskeyn suunnittelema, ja sen sisäosien sisustus on yhdistelmä lasia, alumiinia, kromia sekä geometrista koristeellisuutta. Deskey torjui siihen aikaan teattereissa vallalla olleen rokokootyylin ja korvasi sen muodikkaammalla art deco -tyylillä. Music Hallissa oli 5 945 istumapaikkaa katsojille, ja siitä tulikin avajaistensa aikaan maailman suurin teatteritila. Nykyään Radio City Music Hall on maailman suurin elokuvateatteri 5 910 istumapaikallaan.
The Great Stage eli Suuri näyttämö on 20 metriä syvä ja 40 metriä leveä. Sen hissijärjestelmä oli Yhdysvalloissa Music Hallin avajaisaikaan niin kehittynyt, että Yhdysvaltain laivasto lainasi sen hydrauliikkaa toisen maailmansodan lentotukialuksiinsa. Tarinan mukaan hallituksen agentit varjelivat sodan aikana Music Hallin pohjakerrosta suojatakseen tekniikkaa ja turvatakseen Yhdysvaltain laivaston etulyöntiaseman.
Radio City Music Hall toimii yleensä sekä Emmy-palkintojen (vuoden 2006 Emmy-gaala järjestettiin poikkeuksellisesti Los Angelesissa) että Tony-palkintojen seremoniapaikkana. Siellä järjestetään myös usein MTV Video Music Awardsit, sekä lähes aina Grammy -gaala – jos vain on New Yorkin vuoro pitää kyseinen juhla. Lisäksi teatterissa on vuosittain järjestetty NFL:n varaustilaisuus vuodesta 2006 lähtien.
Radio City Music Hallin julkisivua.
Auditorio
Aiheesta muualla

Antti Halonen : Maailman mahtavin revyyteatteri on samalla musiikkihalli ja konserttilava, Seura, 21.06.1939, nro 25, s. 10, Kansalliskirjaston digitaaliset aineistot
Reijo Hammar

Reijo Juhani Hammar (nykyisin Andreas Hammar) (s. 1953) on yksi Suomen tunnetuimmista rikollisista. Häntä kutsuttiin aikanaan Suomen vaarallisimmaksi vangiksi.
Hammar murhasi 10. heinäkuuta 1986 Turusta Tukholmaan matkalla olleella Viking Sallylla tamperelaisen 44-vuotiaan liikemiehen, Antti Johannes Eljaalan. Hammar ja Eljaala menivät matkan loppuvaiheilla Eljaalan hyttiin. Tapauksesta kertoneen Iltalehden tietojen mukaan Hammar oli anastanut rahat Eljaalan lompakosta, mistä Eljaala aikoi ilmoittaa poliisille. Eljaalan ollessa poistumassa hytistä Hammar oli iskenyt häntä veitsellä kaulaan sekä kuristanut häntä lakanasta repäistyllä suikaleella. Tekoon osallistui myös Hammarin apuri. Hammar tuomittiin murhasta elinkautiseen vankeusrangaistukseen.
Vuoden 1988 heinäkuussa Hammar karkasi kahden vankitoverinsa, Aaro Petteri Tenhusen ja Martti Orajärven kanssa Kakolasta eli Turun keskusvankilasta. Paon yhteydessä Hammar ampui vartijaa katkaistulla haulikolla käteen. Lapissa karkureille tuli riita, jonka päätteeksi Hammar surmasi Tenhusen lyömällä tätä kirveellä päähän. Karkumatka päättyi elokuussa 1988, jolloin Hammar ja Orajärvi jäivät kiinni Tukholmassa ja heidät palautettiin Suomeen. Kaksikko ehti tehdä pakonsa aikana useita pankkiryöstöjä. Lehdistö nimesi Hammarin vankilapaon seurauksena "Kakolan karkuriksi".
Presidentti Tarja Halonen armahti Hammarin joulukuussa 2004. Hammar sai seuraavan kerran huomiota tiedotusvälineissä, kun hän 24. helmikuuta 2007 meni pistoolilla varustautuneena helsinkiläiseen Vuosaaren Oluthuoneeseen ja vapautti pubissa häiriköineen vaimonsa ovimiesten otteesta. Hammar ja vaimo poistuivat baarista ennen poliisin tuloa. Hammar saatiin kiinni myöhemmin samana iltana autosta vuosaarelaiselta pysäköintialueelta. Poliisi piti Hammarin ja hänen vaimonsa pidätettyinä seuraavaan päivään saakka, jolloin pariskunta päästettiin vapaalle jalalle. Helsingin käräjäoikeus langetti Hammarille 360 euron päiväsakot lokakuussa 2007.
25. syyskuuta 2011 Hammar puukotti tuttavaansa helsinkiläisessä yksityisasunnossa erimielisyyksien seurauksena. Puukotettu mies onnistui pakenemaan toiseen asuntoon, minkä jälkeen Hammar lähti läheiseen pubiin. Poliisi otti Hammarin kiinni pubista kuulusteltavaksi. Kuulusteluissa Hammar ei pystynyt kertomaan motiivia teolleen. 7. joulukuuta 2011 Helsingin käräjäoikeus tuomitsi Hammarin tapon yrityksestä neljäksi vuodeksi vankeuteen sekä maksamaan korvauksia puukotuksen uhrille.
Rekkitanko

Rekkitanko on tukien varassa oleva tanko, jota käytetään lähinnä telinevoimistelussa. Lihaskuntoharjoittelussa voidaan rekkitangossa suorittaa muun muassa leuanveto. Tankoa voi myös hyödyntää venyttelyssä pelkästään riippumalla siinä.
Ravindra Prabhat

Ravindra Prabhat vuonna 2008.
Ravindra Prabhat (devanagarilla रवीन्द्र प्रभात, s. 5. huhtikuuta 1969 Mahindwara, Sitamarhi, Bihar, Intia) on intialainen kirjailija.
Aiheesta muualla

Wikimedia Commonsissa on kuvia tai muita tiedostoja aiheesta .
Interview with Ravindra Prabhat (Arkistoitu – Internet Archive), South Asia Today (englanniksi)
Ravindra Prabhat's second novel released Today (Arkistoitu – Internet Archive), South Asia Today (englanniksi)
Brief Introduction of Ravindra Prabhat (English) Parikalpna Blogotsav (englanniksi)
Raving Rabbids

| Raving Rabbids |
| --- | --- |

Julkaisija:  Ubisoft
Ensijulkaisu:  Rayman Raving Rabbids (2006)
Viimeisin julkaisu:  Mario + Rabbids Sparks of Hope (2022)
Aiheesta muualla
MobyGames
Lisää peliartikkeleitaVideopelien teemasivulla
Raving Rabbids on Ubisoftin luoma pelisarja, jossa on hullunkurisia rabbids hahmoja. Ensimmäinen peli oli nimeltään Rayman Raving Rabbids. Hahmoista on tehty myös oma televisiosarjansa nimeltään Rabbids Invasion.
Videopelit

Rayman Raving Rabbids (2006)
Rayman Raving Rabbids 2 (2007)
Rayman Raving Rabbids TV Party (2008)
Rabbids Go Home (2009)
Raving Rabbids: Travel in Time (2010)
Raving Rabbids: Alive & Kicking (2011)
Rabbids Land (2012)
Rabbids Rumble (2012)
Rabbids Big Bang (2013)
Rabbids Invasion: The Interactive TV Show (2014)
Rabbids Crazy Rush (2016)
Mario + Rabbids Kingdom Battle (2017)
Rabbids Coding! (2019)
Rabbids: Party of Legends (2022)
Mario + Rabbids Sparks of Hope (2022)
Proteiini C

| --- | --- |
Proteiini C

Ihmisen aktiivien proteiini C (PDBID: 1AUT)
Tunnisteet
EC-numero: 3.4.21.69
Tietokannat
KEGGt: KEGG
Entrez: 5624
OMIM: 612283
UniProt: P04070
Proteiini C (geeni PROC) on ihmisten ja monien muiden eläinten veren inaktiivinen tsymogeeni. Sen tuotto vaatii K-vitamiinia. Aktivoituessaan proteiini C toimii seriiniproteaaseihin kuuluvana entsyyminä, joka hidastaa ja estää veren hyytymisreaktiota hajottamalla tekijä Va:ta ja tekijä VIIIa:ta.
Geeni

Ihmisillä proteiinin C geeni on PROC. Tämä on kromosomissa 2 kohdassa 2q14–21. Geenin pituus on noin 11.2 kiloemäsparia. Siinä on 8 intronia ja 9 eksonia.
Rakenne

Proteiinissa C on translaation jälkeen 461 aminohappoa (AH). Translaation jälkeisesti näistä 42 poistuu ja N-terminaalisessa proteiinidomeenissa 9 glutamaattia muuntuu K-vitamiiniriippuvaisesti γ-karboksiglutamaateiksi, joiden lyhenne on Gla. Valmiin inaktiivisen proteiinin C massa on 62 kDa. Siinä on 5 domeenia (lueteltu N-terminaalista C-terminaaliin):
Gla-domeeni
EGF1 (epidermaalisen kasvutekijän (EGF) kaltainen domeeni)
EGF2
aktivaatiopeptidi
aktiivinen kohta -domeeni
Aktivoituessaan proteiinin C aktivaatiopeptidi katkeaa ja muodostuu kevyt ja raskas ketju. Nämä pysyvät toisissaan disulfidisidoksen avulla. Gla, EGF1 ja EGF2 ovat kevyessä ketjussa, jonka massa on 21 kDa, ja jossa on 155 AH:ta. Aktiivinen kohta on raskaassa ketjussa, jonka massa on 41 kDa, jossa on 262 AH:ta.
Toiminta

Ihmisillä proteiini C muodostuu pääosin maksassa, josta se vapautuu vereen. Sitä muodostuu vähemmässä määrin myös Leydigin soluissa sekä lisäkivesten ja eturauhasen epiteelissä. Sen pitoisuus veriplasmassa on noin 3–5 mg/l ja puoliintumisaika 6–8 tuntia.
Trombiinin (IIa) yhtyessä trombomoduliiniin (TM) trombiini lakkaa aktivoimasta verihiutaleita ja pilkkomasta fibrinogeeniä fibriiniksi. Muodostunut IIa-TM-kompleksi aktivoi proteiini C:tä. Aktivaatio tehostuu monikertaisesti kompleksin liittyessä endoteelin proteiini C -reseptoreihin (EPCR), joita on verisuonten solukalvoilla. Sitoutuminen niihin tapahtuu proteiini C:n γ-karboksiglutamaattien sitomien kalsiumionien avulla.
Aktiiviseen proteiiniin C yhtyy kofaktoriksi toinen veressä oleva K-vitamiiniriippuvainen proteiini, proteiini S. Proteiinien C ja S γ-karboksiglutamaatit sitovat positiivisesti varautuneita kalsiumioneita, joiden avulla ne sitoutuvat solukalvojen negatiivisesti varautuneisiin fosfolipideihin. Proteiinia S sitoessaan proteiini C inaktivoi tehokkaasti veren tekijä Va:ita ja tekijä VIIIa:ita. Va:ssa katkotut peptidisidokset ovat R306–N307, R506–G507 ja R679–K680. VIIa:ssa sidokset ovat R336–M337, R562–G563 ja R741–S741.
Aktivoitua proteiinia C estää veressä proteiinin C estäjä (PCI), antitrypsiini, plasminogeenin aktivaattorin estäjä 1 (PAI-1) ja  α2-makroglobuliini.
Mutaatiot

Ihmisillä proteiinin C toiminnan heikkous sitä koodaavan mutaation takia aiheuttaa autosomaalisesti ja dominantisti periytyvää ominaisuutta/tautia. Noin 1 ihminen 200–500:sta on heterotsygootti toimimattomuutta aiheuttavan mutaation suhteen. He ovat usein oireettomia, mutta heillä ilmenee noin 50 % alempi veren proteiini C -pitoisuus. Myös veritulpan saantiriski on kohonnut. Noin 1 ihminen 40 000–250 000:sta on homotsygootti. Heillä ilmenee usein jo pikkuvauvana spontaaneja ja laajoja mustelmia ja ihovaurioita. Ilmiön nimi on purpura fulminans. Myös homotsygotia altistaa veritulpille.
Yllä: inaktiivisen proteiinin C aminohapposekvenssi. Alla: aktiivisen proteiinin C sekvenssi. Punainen: aktiivisen kohdan omaava domeeni.
Reijo Byman

Reijo Tapio Byman (s. 12. lokakuuta 1955 Sipoo) on suomalainen pika-aitajuoksija. Hän edusti IF Sibbo-Vargarnaa ja häntä valmensivat Taisto Olenius ja Hannu Salmi.
Byman karsiutui alkuerissä Ateenan EM-kilpailuissa 1982, mutta sijoittui kahdeksanneksi Göteborgin 1984 sisäratojen EM-kilpailujen 60 metrin aitajuoksussa ajalla 8,03 s. Hän edusti Suomea aikuisten maaotteluissa ja Euroopan cupin kilpailuissa vuosina 1974−1983 sijoittuen maaotteluissa useita kertoja toiseksi.
Byman saavutti Kalevan kisoissa hopeaa 110 metrin aitajuoksussa 1977, 1979, 1980, 1981, 1982 ja 1983 sekä pronssia 1978. Hän juoksi ennätyksensä 13,96 s Kotkassa 7. heinäkuuta 1983. Sisäradoilla hän voitti 60 metrin aitojen Suomen-mestaruuden 1979 ja 1984; jälkimmäisen ennätyksellään 7,89 s.
RN Indomito

| RN Indomito |
| --- | --- |


Aluksen vaiheet
Rakentaja:  Cantieri del Tirreno, Riva Trigoso
Kölinlasku:  10. tammikuuta 1941
Laskettu vesille:  6. heinäkuuta 1943
Palveluskäyttöön:  4. elokuuta 1943
Poistui palveluskäytöstä:  sotakorvauksena Jugoslavialle 1949 Triglav
Tekniset tiedot
Uppouma:  920 t (standardi) 1 651 t (kuormattu)
Pituus:  82,5 m
Leveys:  9,9 m
Syväys:  3,77 m
Koneteho:  16 000 hv
Nopeus:  26 solmua
Miehistöä:  154
Aseistus
Aseistus:  3 x OTO 100 mm/47 M1937 -tykkiä 8 x 20 mm/65 ilmatorjuntatykkiä 4 x 450 mm torpedoputkea 4 x syvyyspomminheitintä
RN Indomito (ital. Regia Nave Indomito) oli Italian kuninkaallisen laivaston vuonna 1943 valmistunut Ciclone-luokan torpedovene.
Valmistus

Alus tilattiin Riva Trigososta Cantieri del Tirrenolta, missä köli laskettiin 10. tammikuuta 1942. Alus laskettiin vesille 6. heinäkuuta 1943 ja liitettiin laivastoon kuukautta myöhemmin 4. elokuuta.
Palvelus

Alus luovutettiin 1949 sotakorvauksena Jugoslavialle, joka liitti sen laivastoonsa nimellä Triglav (RE-51). Alus varustettiin yhdysvaltalaisella elektroniikalla. Se poistettiin alusluettelosta 1971.
Rami Määttä

| Rami Määttä> Henkilötiedot |
| --- | --- |
Syntynyt: 3. huhtikuuta 2002 (ikä 22) Oulu, Suomi
Kansalaisuus:   Suomi
Jääkiekkoilija
Lempinimi:  Rambo
Pelipaikka:  puolustaja
Maila:  vasen
Pituus:  181 cm
Paino:  80 kg
Seura
Seura:  Ässät
Sarja:  SM-liiga
Pelinumero:  37
Pelaajaura
Pääsarjaura:  2020–
Rami Määttä (s. 3. huhtikuuta 2002 Oulu) on suomalainen jääkiekkopuolustaja, joka edustaa SM-liigajoukkue Porin Ässiä. Hän toimii joukkueen varakapteenina. Määttä on pelityyliltään puolustava puolustaja.
Ura > Seuraura

Määttä on Oulun Kärppien kasvatti. Kaudella 2017–2018 hän oli C-nuorten SM-sarjassa joukkueensa tehokkain puolustaja tehoilla 1+15=16. Määttä ei siirtynyt enää Kärppien B-nuoriin, koska seuran toimintamaksut nousivat liian korkeiksi hänen perheelleen. Määttä päätti lähettää sähköpostia Porin Ässien junioripäällikkö Jaakko Välimaalle ja hän siirtyi seuraan kaudeksi 2018–2019 yhdessä joukkuetoverinsa Valtteri Karnarannan kanssa. Hän oli seuran B-nuorten tehokkain puolustaja tehoilla 3+25=28, joilla Määttä jakoi koko B-nuorten SM-sarjan puolustajien pistepörssin viidennen sijan Lukon Aapo Siivosen kanssa. Hän pelasi osan kaudestaan myös Ässien A-nuorissa. Kaudella 2019–2020 Määttä voitti joukkueen sisäisen tehotilaston lukemalla +24.
Kaudella 2020–2021 Määttä nousi Ässien SM-liigajoukkueeseen. Hän teki liigadebyyttinsä 11. marraskuuta 2020 JYPiä vastaan. Määttä merkittiin Ässien seitsemänneksi puolustajaksi. Hän sai ottelussa jääaikaa 5.42 minuuttia ja Määttä keräsi teholukeman –1. Kaikkiaan hän pelasi SM-liigassa kauden aikana 14 runkosarjaottelua tehden kaksi syöttöpistettä. Toukokuussa 2021 Määttä teki Ässien kanssa kolmivuotisen jatkosopimuksen.
Varsinaisella tulokaskaudellaan 2021–2022 Määttä pelasi SM-liigassa 52 runkosarjaottelua tehden 13 syöttöpistettä. Hän jakoi Ässien sisäisen tehotilaston voiton Olli Vainion kanssa lukemalla +5. Määttä vahvisti kevätkaudella myös seuran U20-joukkuetta pudotuspeleissä. Kaudella 2022–2023 hän voitti Ässien sisäisen tehotilaston lukemalla +6.
4. tammikuuta 2024 Määttä rikkoi SM-liigan epävirallisen ennätyksen, kun hän pelasi 162. runkosarjaottelussa tekemättä yhtäkään maalia. Hän ohitti tilastossa Matti Hanan. Samassa kuussa Määttä teki Ässien kanssa kaksivuotisen jatkosopimuksen. Lopulta 22. helmikuuta 2024 kotiottelussa KalPaa vastaan Määttä teki ensimmäisen SM-liigamaalinsa tasavajaalla uransa 177. ottelussaan. Kasperi Nuto valitsi hänet ottelun Alumnien tähtien ykköstähdeksi. Määttä pelasi kauden 2023–2024 aikana SM-liigassa 59 runkosarjaottelua tehopistein 1+7=8. Ässien SM-liigakauden päätyttyä hän siirtyi yli-ikäisenä vahvistamaan U20-joukkuetta finaaleihin. Määttä voitti kauden päätteeksi U20 Suomen-mestaruuden.
Kaudeksi 2024–2025 Määttä nimettiin Ässien varakapteeniksi.